b'\n_START_ARTICLE_\nAsta Ovaska\n_START_PARAGRAPH_\nAsta Helena Ovaska (o.s. Hovi, s. 29. hein\xc3\xa4kuuta 1963 Ruotsinpyht\xc3\xa4\xc3\xa4) on suomalainen kuulanty\xc3\xb6nt\xc3\xa4j\xc3\xa4. Ovaska saavutti 11 suomenmestaruutta ulkoradoilla per\xc3\xa4kk\xc3\xa4isin\xc3\xa4 vuosina 1983\xe2\x80\x931993. H\xc3\xa4nen enn\xc3\xa4tystuloksensa 18,57\xc2\xa0metri\xc3\xa4 vuodelta 1989 on voimassa oleva Suomen enn\xc3\xa4tys. Ovaska on voittanut kuulanty\xc3\xb6nn\xc3\xb6ss\xc3\xa4 eniten suomenmestaruuksia. H\xc3\xa4n saavutti viel\xc3\xa4 vuosina 1999 ja 2000 SM-hopeaa palattuaan kilpakentille tauon j\xc3\xa4lkeen. Ovaskan seura on Ruotsinpyht\xc3\xa4\xc3\xa4n Kisailijat._NEWLINE_Ovaska kilpaili arvokisoissa ulkoradoilla kolmasti ja hallissa kaksi kertaa. Stuttgartin EM-kisoissa 1986 h\xc3\xa4n oli karsinnassa 15:s eik\xc3\xa4 selviytynyt loppukilpailuun. MM-kisoihin h\xc3\xa4n osallistui Roomassa 1987 ja Tokiossa 1991 ja j\xc3\xa4i molemmilla kerroilla karsinnassa sijalle 17. Sis\xc3\xa4ratojen EM-kilpailuissa h\xc3\xa4n sijoittui kuudenneksi Madridissa 1986 hallienn\xc3\xa4tyksell\xc3\xa4\xc3\xa4n 17,84 ja kahdeksanneksi Budapestissa 1988.'